ບັນຫາຂັດແຍ້ງ ຍີ່ປຸ່ນ-ຈີນ
ສະພາແຫ່ງຊາດຍີ່ປຸ່ນໄດ້ຮັບວີດີໂອເທບ ກ່ຽວກັບການຕຳກັນ ລະຫວ່າງເຮືອປະມົງຈີນ ແລະເຮືອຍາມຝັ່ງຍີ່ປຸ່ນ
ມີການມອບວີດີໂອເທບໃຫ້ສະພາ ແຫ່ງຊາດຂອງຍີ່ປຸ່ນທີ່ສະແດງໃຫ້ ເຫັນວ່າ ກັບຕັນຂອງເຮືອປະມົງ ຈີນ ເປັນຜູ້ຮັບຜິດຊອບ ກ່ຽວກັບ ການຕຳກັນ ກັບເຮືອຍາມຝັ່ງ 2 ລຳ ຂອງຍີ່ປຸ່ນ ໃນເດືອນກັນຍາ ຜ່ານມາ ສະມາຊິກສະພາແຫ່ງຊາດຂອງຍີ່ປຸ່ນ ຍັງບໍ່ທັນຕັດສິນໃຈເທື່ອວ່າ ຈະນຳວີດີໂອດັ່ງກ່າວອອກ ເຜີຍແຜ່ໃຫ້ປະຊາຊົນໄດ້ຮູ້ຈັກ ຫຼືຈຳກັດໃຫ້ຮູ້ ແຕ່ສະມາຊິກສະພາແຫ່ງຊາດຂອງຍີ່ປຸ່ນທໍ່ນັ້ນ ການເຄື່ອນໄຫວດັ່ງກ່າວ ແມ່ນເປັນໄພຂົ່ມຂູ່ ທີ່ຈະສ້າງຄວາມຫຍຸ້ງຍາກຕຶ່ມຂຶ້ນ ໃຫ້ແກ່ການ ດຳເນີນຄວາມຍາຍາມ ຂອງພວກຜູ້ນຳຈີນແລະຍີ່ປຸ່ນ ທີ່ຫວັງຢາກຈະປົວແປງຄວາມສຳພັນ ຂະນະທີ່ທັງສອງຝ່າຍ ໄປຮ່ວມກອງປະຊຸມ ຂອງສະມາຄົມອາຊ່ຽນທີ່ຫວຽດນາມແລະກອງ ປະຊຸມສຸດຍອດ ເຂດເອເຊຍຕາເວັນອອກ ຄວາມຮັກຊາດຢ່າງແຮງກ້າ ພວມຟົດເດືອດຢູ່ໃນຍີ່ປຸ່ນແລະຈີນ ແລະການປະທ້ວງຂະໜາດ ໃຫຍ່ ໄດ້ມີຂຶ້ນຢູ່ໃນທັງສອງປະເທດ